— Разам з чалавечым інтэлектам узрастае роля розуму. Адсюль і адметная рыса наасфернай эканомікі — рост навукаёмістасці ВУП і рэалізацыя як прыярытэтнай патрэбы чалавека ў бесперапыннасці адукацыі на аснове засваення цалкам новых планетарных ведаў. Навукаёмістасць ВУП усё больш будуць забяспечваць прафесіяналізм і якасць працоўных рэсурсаў. Аднак сфера розуму — наасфера, застаецца, як я ўжо казаў, пакуль за межамі ўсвядомленага ўключэння ў нанатэхналагічныя прадукцыйныя сілы і вытворчыя адносіны, а таму не разглядаецца ў якасці галоўнага палітыка-эканамічнага субстанцыянальнага фактару. Таму асновы наасферы варта выкладаць у нашых ВНУ, а пачынаць знаёмства з ёй трэба ўжо ў сярэдняй школе. Павінен мець месца сістэмны падыход у гэтай справе. У наасфернай мадэлі сацыяльна-эканамічнага развіцця павінна ўлічвацца і падлічвацца не толькі праца ў сферы матэрыяльнай вытворчасці, але і дзейнасць у сацыяльнай сферы, навуцы, адукацыі, ахове здароўя, культуры, мастацтве, спорце, рэлігіі і іншых відах дзейнасці. Гэта прынцыпова важна ўсвядоміць і зразумець усім, асабліва кіруючым кадрам.